ming030890/wiki-yue-high-quality huggingface dataset:
運算問題

喺理論電腦科學上，一條運算問題（英文：computational problem）係一嚿數學物體，代表一個或者一拃可以用電腦（運算機械）解決嘅問題。

圖靈機
内文：圖靈機
圖靈機（Turing machine）係廿世紀運算理論最常分析嘅運算模型。
一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機就會做以下三個基本作業當中是但一個：
讀取讀取器下嗰格係乜符號；
編輯嗰格－寫一個新嘅符號落去或者刪除咗嗰格佢；
將條帶向左或者向右移一格，等個讀取器可以讀取打前嗰個格隔蘺嘅一個格。
一條圖靈機輸入帶嘅抽象圖解； 代表第  款符號。
圖靈機呢部抽象機械就噉睇好似好簡單，但查實可以計到好多嘢。
例：圖靈機計加減法
想像以下嘅演算法，條帶上面有兩個數值， 同 ，兩個都用二進制表達，而兩個數之間同條帶嘅起始有個 $ 做標示，即係話部機會讀嘅輸入會類似噉嘅樣：
$0010$0011（0010 喺二進制係 2，而 0011 喺二進制係 3）。
再想像部圖靈機跟以下嘅演算法行：
// 由 x 嗰度減 1，再加 1 落 y 嗰度，直至 x = 0 為止。
repeat until x == 0, then HALT {
 // 用 T2（睇下面）
 subtract 1 from x
 // 用 T1（睇下面）
 add 1 to y

T2（將個數減 1）如下：
攞補充－將 1 冚唪唥變做 0，0 冚唪唥變做 1；
將個數加 1（睇 T1）；
再做一次補充。
T1（將個數加 1）如下：
如果喺個數嘅左邊盡頭（$）起始，行去個數嘅右邊盡頭；
由右邊開始行，將所有 1 變做 0，直至
將第一個 0 變成 1。
例如如果輸入係 $0010$0011，部機行完一次段演算法之後，條帶嘅狀態就會變成 $0000$0101（0101 喺二進制入面係 5）－呢一部圖靈機曉做加減數。

複雜度
睇埋：運算複雜度理論
Info：旅行商問題
旅行商問題（travelling salesman problem）係一條好出名嘅難解問題。想像家陣有個 sell 士要去做推銷，佢攞住幅地圖，知自己要去勻香港、澳門、深圳、珠海、東莞、佛山、中山同廣州等多座喺珠江周圍嘅城市，然後佢自然想搵出一條最短可能路線，條路線要達到
行勻嗮咁多座城市、
每座城市淨係經過一次、兼且
起點同終點係同一笪地方
呢三點。廣義化些少嘅話，旅行商問題可以當做任何
Input：攞幅有若干粒節點嘅圖，
Output：畀出一條最短可能嘅線，達致「去勻嗮啲節點、每粒節點淨係經過一次、起點同終點係同一點」。
呢條問題就噉望落好似好簡單，但事實表明佢係條難解問題：想像家陣用窮舉搜尋嚟解旅行商問題，將啲可能路線組合冚唪唥睇嗮佢－睇勻「香港-深圳-東莞-...」同「香港-深圳-珠海-...」... 如此類推等咁多個組合，噉做嘅時間複雜度會係

咁多，當中  係指節點嘅數量。呢個情況極冇效率（可以睇返上面大 O 符號相關嘅圖表），個  大些少已經會搞到部機做唔到「喺有限時間內出答案」；而且上面呢個情況只係最簡單嗰隻旅行商問題－如果要响現實世界解旅行商問題，部機仲起碼要考慮埋「每條路線成本都唔同」噉嘅問題，因為正常嚟講條條路嘅特性（長度同塞車嘅機率呀噉）都唔同。自從廿世紀起，旅行商問題就吸引咗好多電腦科學同商學工作者嘅關注，例如一間企業會想計劃自己送貨路線嗰陣，就要面對好似旅行商問題噉嘅情況－送貨路線設計得唔好，會搞到燃料等嘅成本明顯上升。
用德國做旅行商問題嘅例子。圖入面見到柏林。用德國做旅行商問題嘅例子。圖入面見到柏林。 旅行商問題嘅抽象圖解旅行商問題嘅抽象圖解 喺現實，仲要考慮埋路線嘅成本，例如唔同路線長度唔同，上圖每條路線掕住嘅數－20、34、35 ...－表示咗佢個成本。喺現實，仲要考慮埋路線嘅成本，例如唔同路線長度唔同，上圖每條路線掕住嘅數－20、34、35 ...－表示咗佢個成本。
運算嘅極限

運算嘅極限係運算理論以至電腦科學整體都好關注嘅一條問題，指「有啲咩運算問題係電腦解唔到嘅？」噉嘅思考。

理論
睇埋：運算理論
可運算性理論：有啲問題可能本質上就冇可能靠運算解決，例如好出名嘅停機問題噉。
運算複雜度理論：有啲問題可能理論上可以解決，但因為複雜得滯所以實際應用上解唔到。
進位制

進位制係種記數方式，故此又叫進位記數法、對位記數系統，可以用有限嘅數字符號代表所有有理數。可用數字元號嘅數目稱為基數或底數，基數係 n，就叫 n 進位制。 n 進制同 n 進位制係唔同意思。家下最常用嘅係十進位，通常用 10 個阿拉伯數字 0-9 嚟記數。
任何一個數都可以用唔同嘅進位制來表示。比如：十進數 57，二進位表示係 111001、八進位表示係 71、用十六進位表示係 39，佢哋所代表嘅數值都係一樣嘅。
進化支

進化支係一個生物分類學嘅類別，包含單一嘅共同祖先同佢所有後裔。
進化樹

進化樹（英文：evolutionary tree），又有叫系統發生樹（phylogenetic tree），係進化論同相關領域嘅分析上常用嘅一種圖表。喺最基本上，一樖進化樹有若干個節點（node），每個節點代表一個物種，而節點之間嘅線表示物種之間嘅關係，例如狼同狗有個近期嘅共同祖先，所以兩個物種後面都有線指向佢哋嘅共同祖先。
週田村兒童遊樂場

週田村兒童遊樂場（英文：Chow Tin Tsuen Children's Playground）係香港一公園同遊樂場，喺新界打鼓嶺坪輋路週田村。行政上歸北區。地近平原河，好近邊境禁區。設施有籃球場。
進出口界功能界別

進出口界功能界別，係香港立法會一個功能界別，選民嚟自香港中華出入口商會會員。
進制表

呢個底數進制表畀咗由二進制到卅六進制從0到1296嘅值，其中裏面A到Z代表10到36。
十進制用粗體。 其它10就用斜體。
十進制嘅值
進化機械人學

進化機械人學（英文：evolutionary robotics）係泛指機械人學上用物競天擇嘅諗頭嚟設計機械人嘅做法。
蘇菲亞維嘉娜

蘇菲亞維嘉娜（粵拼：sou1 fei1 aa3 wai4 gaa1 naa4，西班牙文：Sofía Vergara ，1972年7月10號—）係個美國女演員同模特兒。佢喺1995年出道，出名嘅作品有《舞動奇蹟》同《摩登家庭》。
酒井崇一

酒井崇一（1996年5月13號—）係日本足球員，打後衞位置，效力熊本羅亞素。
酒井大登

酒井大登（1989年8月11號—）係日本足球員，打後衞位置。
酒井宏樹

酒井宏樹（1990年4月12號—）係日本足球員，司職後衞，日本足球代表隊成員。

日本足球代表隊
佢代表日本參加過2014年FIFA世界盃。
酒井友之

酒井友之（1979年6月29號—）係日本足球員，司職中場，曾經喺2000年爲日本足球代表隊出場1次。
酒井宣福

酒井宣福（1992年11月9號—）係日本足球員，司職中場，效力新潟天鵝。
酒井廣大

酒井廣大 ，係日本嘅一個男配音員。

配音作品一覽
呢個表唔完整，歡迎加料。
酒井哲也

酒井哲也 ，係日本嘅一個男配音員。

配音作品一覽
呢個表唔完整，歡迎加料。
量化自我

量化自我（英文：quantified self），又有叫個人資訊科學（personal informatics），係指人用各種嘅電腦方法監察住自己嘅行為。
一個做量化自我嘅系統會有感應器係噉感應住用家做嘅嘢（例如係留意佢每日行咗幾多步），跟住仲會將呢啲資訊顯示俾用家睇，用意係想幫人更加妥善噉管理自己嘅生活（例如俾用家靠睇住自己每日行咗幾多步，嚟計劃點樣減肥）。
野馬

野馬（Equus ferus）係馬科馬屬一個物種，有三個亞種：蒙古野馬、已滅絕嘅歐洲野馬，同埋由歐洲野馬馴服而嚟嘅馬。
量化

量化（粵拼：loeng6 faa3；英文：Quantification）係指「將觀察到嘅現象用量（簡化講，就係數值）表達出嚟」嘅過程。
量子

喺物理學入面，量子（粵拼：loeng6 zi2，Quantum）係相互作用入面涉及嘅任何物理實體（物理屬性）嘅最細數量。
野鼠尾草

野鼠尾草（粵拼：je5 syu2 mei5 cou2；學名：Salvia hispanica）係唇形科鼠尾草屬嘅一年生草本植物，原產南美洲，家下喺中美洲同南美洲地區先至搵到。
佢嘅籽叫野鼠尾草籽、奇異籽或奇亞籽。個樣似芝蔴，有黑白兩色，有豐富嘅奧米加三脂肪酸。
長橋康弘

長橋康弘（1975年8月2號—）係日本足球員，司職中場，效力過清水心跳，及川崎前鋒。
長水

長水（韓文：장수군／長水郡 Jangsu gun */?）係大韓民國全羅北道嘅一個郡。
長樂路

長樂路（粵拼：coeng4 lok6 lou6）係中國廣東廣州嘅南北走向馬路，喺荔灣區。北邊從十八甫路、楊巷路同槳欄路嘅交界開始，一直向南去到杉木欄路同十三行路嘅交界。

概況
全長160m，闊8米，1車道，凈畀南向北行。
長武

長武係中國陝西咸陽一個縣，總面積583平方公里，人口20萬。
長汀

長汀位於龍巖市北部。
長汀古城墻
長汀係中國福建龍巖一縣，面積3,104平方公里，下面有18個鄉镇、300條村。2021年人口55萬，生產總值318.2億人民幣。
長汀喺漢代已經置縣，大唐開元廿四年（736年）設置汀州，係大唐福建五大州之一，1994年被中華人民共和國國務院公布為第三批國家歷史文化名城之一。
長毛犀

長毛犀（又叫披毛犀，Coelodonta antiquitatis）係一種已經絕種嘅犀牛。生存於更新世，並喺冰河時期存活落嚟。披毛犀生活喺歐亞大陸北部，而佢嘅近親板齒犀就生活喺南方。長毛犀有一隻扁平嘅角，可以推開啲雪嚟吃草。佢亦有一層厚厚嘅毛皮同脂肪，用嚟喺寒冷嘅環境底下保暖。

生理特徵
長毛犀展覽
長毛犀約長3.7米。鼻端有兩隻角，前端嘅角呈劍形（同犀牛嘅錐形角好唔同），比眼前嘅角大1米。毛長、耳細、腳短厚同敦實嘅身體。長毛犀嘅石洞壁畫在前腳及後腳之間有一條深色闊帶，但其正確性則不清楚。冬天時，長毛犀用牠的角推開雪來吃草。
長毛犀是更新世犀牛分支中最後及衍生的成員，非常適應其生活環境。堅實的四肢及厚毛皮使牠能適應當時古北區的草原凍原環境。牠們的分佈亦按冷暖氣候的循環而擴展及收縮，數量亦因冰河時期過去而遷徙及消失。就像大部份犀牛，披毛犀與始新世最原始的犀牛有著相似的體形及形態。

食啲乜
Woolly rhinoceros head
長毛犀嘅食性一直都被受爭議。氣候重組發現長毛犀鍾意寒冷同乾燥嘅草原凍原環境。另外有分析指出長毛犀鍾意食草同莎草等植物。
對一個喺斯塔福郡發現嘅長毛犀標本頭顱骨、顎骨同牙齒而進行應變向量生物化學研究，發現佢嘅肌肉同牙齒特徵都適合食草。佢哋嘅顳部同頸部肌肉亦適合對抗食地上植物嗰時所造成嘅大拉力。而長毛犀有好大嘅間隙亦支持這個說法。
同現存嘅奇蹄目比較，長毛犀係後腸發酵嘅動物同埋只有一個胃，故此佢哋較鍾意有豐富纖維素而較少蛋白質嘅食物。呢種消化方法需要大量嘅食物通過量，故此支持長毛犀大口用嚟食草同莎草嘅講法。

絕種
長毛犀嘅想像圖
長毛犀可能受到早期人類嘅獵殺，成為絕種嘅原因。響未發現波蘭嘅完整標本之前，佢哋嘅體形只有喺石洞壁畫中得知。呢個標本係一隻雌性長毛犀，現正存放喺克拉科夫嘅博物館度展覽。長毛犀一般生活喺歐洲北部，並喺英格蘭同北海嘅寒冷同乾燥沙漠中好普遍。
長毛犀同長毛象生活喺同一時代。長毛犀嘅近親蘇門答臘犀牛仍然住喺東南亞，但已經係極危物種。
Coelodonta antiquitatis skull
長毛犀展覽
長毛雪寶

《長毛雪寶》（英文：Abominable）係套2019年美國3D動畫奇幻冒險片，由夢工廠動畫製作。
蛙屬

蛙屬（Rana），係無尾目蛙科嘅其中一個屬，下面約莫有90個品種。
蛙科

蛙科（Ranidae），係兩棲綱無尾目嘅其中一個科，下面有超過50個屬。
蛛網膜

蛛網膜（粵拼：zyu1 mong5 mok6，英文：Arachnoid mater），係腦膜嘅第二層，質地係薄薄哋透明嘅，癡住硬膜。
蛟

蛟，又叫蛟龍，係中國神話傳說裏面一種神異動物，同龍好似樣。
蛟河市

蛟河（蛟讀交，粵拼：gaau1 ho4）係中國吉林省吉林市嘅縣級市，位於吉林省東部、吉林市東南部，東面同敦化隔住張廣才嶺，南面同樺甸隔住新開嶺，西面同吉林市區、永吉隔住松花湖，北面接住舒蘭同埋黑龍江嘅五常。面積6429平方公里，人口44萬人（2014年）。
蛟河位於長白山西麓，喺威虎嶺同老爺嶺之間嘅蛟河盆地，當地四面都係山，東北高，西南低，有松花江、牡丹江水系穿過。境內有長圖鐵路、拉濱鐵路、302國道、204省道穿過。當地資源豐富，有豐厚嘅礦藏、水資源、動植物資源、林木資源，其中鎳嘅儲量排吉林省第二，更係中國四大花崗石產地之一，同時蛟河係國家商品糧基地之一。境內古蹟景點多，有松花湖、拉法山、高句麗古城遺址等，其中拉法山係國家4A級景區。

名
「蛟河」個名有兩種講法：因河而名、滿文轉音。第一種講法話出自小蛟河。小蛟河原名就係叫蛟河，因爲流過城南，所以俗話叫南河。傳說話有年發洪，啲人見到條河度有蛟出沒，於是南河叫做蛟河。蛟係傳說中會引發洪水嘅龍，贊成河名說嘅觀點認爲，因爲自古呢度洪水犀利，所以留低噉樣嘅傳說同地名。後來1987年時，因爲嘎呀河同吉林省第條河重名，嘎呀河又係蛟河市流域面積最大嘅河，於是改名做蛟河，而蛟河（南河）因爲細條，份量唔夠結果加個小字叫「小蛟河」。
第二種講法認爲，「蛟」係滿文（滿文：ᡤᡳᠣ，穆麟德：gio）嘅官話轉音（官話拼音：jiāo），呢個詞嘅意思係「狍」，「蛟河」嘅意思應該解做「狍子河」，因爲個名漢化所以睇唔出痕跡。轉音時，因爲官話語音有顎化，聲母讀「j」，而「o」則演變爲「ao」。
蛟河嘅舊名叫額穆（ngaak6 muk6；滿文：ᠣᠮᠣ，穆麟德：omo，義「湖」），係滿文名，得自佢嘅舊縣城額穆鎮（而家屬延邊敦化）。根據典籍記載，「額穆」係縮寫，記有全名，之後有人攷據，典籍中記嘅滿文全名同對應嘅漢文全名都係訛誤，解出嘅意思亦係附會，全名應該係ᠣᠮᠣᡭᠣᡤᠣᠯᠣ（omo ho golo），意思係「湖河路」或者「湖河堡、湖河寨」，當中「湖·河」（omo ho）係指舊縣城附近嘅塔拉泡、塔拉河，或者係連去鏡泊湖嘅牡丹江，「路」（golo）係話舊縣城所在地係古驛站，又解嘅「堡、寨」係話呢度係處聚落。

現名
蛟河市清額穆縣（1909年後）中華民國額穆縣（1912年後至東北失守）蛟河縣（1945年後）滿洲國額穆縣（1932年~1939年）蛟河縣（1939年~1945年）中華人民共和國蛟河縣（1949年~1989年）蛟河市（1989年後）
蛟河地處中國東北，好長時間係各東北民族嘅領地。元代時呢度係地界，張廣才嶺以東係海蘭路，以西係開元路。明代屬奴兒干都司，清代時係清皇室愛新覺羅氏嘅本部所在。乾隆元年（1736年）喺舊縣城設寧古塔將軍轄下嘅驛站，亦即訛轉咗嘅額穆索羅站；乾隆三年（1738年）改成佐領衙門，乾隆二十二年（1757年）改屬吉林將軍。
宣統元年（1909年）喺佐領衙門所在地設額穆縣，屬吉林省五常府，當時縣府同佐領衙門一度並存，而今日嘅蛟河市區屬當時額穆縣第二警區。民國後，一度屬吉林省延吉道，之後直屬於省。1932年縣署暫搬到蛟河鎮，1934年12月正式確定蛟河鎮做駐地，於是搬咗縣治。1938年蛟河鎮改做蛟河街公所，1939年10月改名做蛟河縣。之後1989年昇做縣級市爲蛟河市。
國共內戰及之後，蛟河有多次隸屬更改。1945年11月13號屬吉合區嘅吉林地區，當年12月歸吉林省永吉地區。1946年2月歸吉東專區，1947年4月歸吉敦專區，當年9月畀吉林省直轄。1958年10月23號，吉林省將蛟河放畀吉林市管轄，1966年1月10號劃畀永吉專區，1969年2月23號，又再屬吉林市，之後冇變過隸屬。
蛟河嘅舊縣城（額穆）喺1941年時劃歸敦化。另外額穆縣一度重新恢復，喺1946年7月，敦化北部嘅黃泥河、黑石、額穆、官地、沙河站劃出成立額穆縣，直到1948年3月，額穆縣又再併入到敦化。

特產
蛟河市嘅特產係黃松甸黑木耳，擁有地理註冊商標，而黃松甸亦俾中國食用菌協會授予「中國黑木耳之鄉」嘅稱號。

政區
蛟河轄7條街道、8個鎮、1個民族鄉、1個鄉。
街道：民主街道、長安街道、河南街道、奶子山街道、拉法街道、河北街道、新農街道
鎮：新站鎮、天崗鎮、白石山鎮、漂河鎮、黃松甸鎮、天北鎮、松江鎮、慶嶺鎮
民族鄉：烏林朝鮮族鄉
鄉：前進鄉
蛞蝓

蛞蝓（英文：Slug）（學名：Agriolimax agrestis Linnaeus），又叫水蜒蚰，俗名鼻涕蟲。係腹足綱嘅一種軟體動物，同部分蝸牛組成有肺目，個樣似無殼嘅蝸牛。
佢哋體表濕潤有黏液，對農作物有害，但對人體無害。

食用
蛞蝓可以食用，且味道同蝸牛差唔多，蛞蝓本身無毒無害，但佢係血線蟲嘅中間宿主，人類食用未全煮熟嘅蛞蝓會被感染。

寄生蟲疾病
2010年，澳洲有一個19歲嘅橄欖球球員Sam Ballard，接受朋友嘅挑戰，生吞活嘅蛞蝓之後，感染咗「廣東住血線蟲」。呢種寄生蟲喺囓齒動物身上發現，但蝸牛或者蛞蝓喺食咗老鼠屎嘅時侯都會做咗中間宿主。嗰個人患咗嗜酸性腦膜炎，導致咗終身癱瘓，最後喺2018年病死。
蛟河

呢版講嘅係蛟河市流域面積最大嘅河，想睇同名嘅縣級市，請睇【蛟河市】；想睇原名叫蛟河嘅河仔，請睇【小蛟河】。
提示：呢篇文講嘅唔係交河。
43°38′34.7″N 127°15′15.3″E﻿ / ﻿43.642972°N 127.254250°E﻿ / 43.642972; 127.254250
蛟河


河嘅長度、流域面積、平均流量出處。最大流量出處。支流、河口等地理信息可查吉林省測繪地理信息局提供嘅天地圖·吉林
蛟河（蛟讀交，粵拼：gaau1 ho4），舊名嘎呀河（gaa1 aa1 ho4），係位於中國吉林蛟河市嘅河，屬松花江水系。佢發源自張廣才嶺西部嘅二禿子山，先係向南流，然後轉向西南，之後喺蛟河市區同拉法河、小蛟河滙流，之後轉向南面，最後注入松花湖。
蛟河喺明朝叫禿都河（tuk1 dou1 ho4），喺清朝叫退搏河（teoi3 bok3 ho4），後來叫嘎呀河。1987年時，由於佢同吉林遞條嘎呀河重名，而佢係蛟河市流域面積最大嘅河，於是改名做蛟河。而蛟河市嘅地名唔係出自呢條蛟河，而係今日嘅小蛟河，同樣喺1987年改名，因爲小蛟河細條，唔夠份量，於是喺前面加隻小字，呢條河仔嘅原名就係蛟河地名嘅出處。
蛙式

蛙式係游水方式，亦係游水比賽項目之一，模仿青蛙游水嘅泳式，特色係雙手同雙腳需要進行相同動作。

蛙式重點
雙手喺頭前面合埋伸直，向兩邊分開劃水至胸前，再回復向前伸為一個完整嘅循環動作；腿部動作係兩腿略為分開，屈膝、勾腳踠，向後蹬直合埋為一個完整嘅循環動作。

比賽規則
喺出發同轉身後嘅手部動作開始，蛙式參賽者嘅身體一定要保持背脊向上嘅姿勢，膊頭亦要同水面成水平。雙手一定要喺胸前同喺水面下滑前同劃後，而且除咗喺出發後嘅划水或轉身後嘅划水，手部唔可以超越臀部。亦唔可以有捷泳或蝶式嘅腿部踢水動作。喺轉身同完成賽事嘅時候，一定要雙手同時掂池邊（喺水面上或水面下都可以）。喺任何時間，雙手同雙腳嘅動作一定要對稱。
蛛屍馬跡

《蛛屍馬跡》係套美國嘅警匪片，片長128 分鐘，喺2021年上畫。
蛟龍木

蛟龍木（粵拼：gaau5 lung4 muk6；學名：Archidendron clypearia），又嗌猴耳環（hau4 ji5 waan2*4），係豆科猴耳環屬嘅常綠喬木，喺中國兩廣同瓊閩地區、港澳可以搵到。

用途
植株嘅帶葉莖枝可以做藥。
長江平原

長江平原，又叫長江中下游平原，係中國三大平原其中一個，喺江南地區長江流域，華北平原南面、巫山東面、五嶺北面、東海西面範圍。佢係中國其中一個主要糧食產區，被譽為「水鄉澤國」。
長江口

長江口（粵拼：coeng4 gong1 hau2）係長江出東海嘅入海口，喺中國江蘇東面，北岸係南通，南岸係蘇州同上海。
而家嘅長江口本嚟係海，因為長江嘅沙泥沖積，出海口逐漸向東移。
長江三角洲

長江三角洲，簡稱長三角，係中國長江入海時沉澱而成嘅三角洲，面積大約5萬平方公里。
廣義上，長江三角洲包括上海；江蘇嘅南京、無錫、常州、蘇州、南通、鹽城、揚州、鎮江、泰州；浙江嘅杭州、寧波、嘉興、湖州、紹興、金華、舟山、台州；安徽嘅合肥、蕪湖、馬鞍山、銅陵、安慶、滁州、池州、宣城，係中國人口密度最高嘅地區之一，亦係成個中國嘅一個重要經濟、文化中心。
長江7號

《長江7號》（英文：CJ7）係2008年中港電影，由周星馳自編自導自演，徐嬌、張雨綺主演。呢套係周星馳最後一套主演作品。
長江基建集團

長江基建集團有限公司（簡稱長江基建、長建，港交所：01038）係長江集團旗下主力喺交通基建、能源基建同基建材料等等業務嘅公司。主要股東係長江和記實業，主席係李澤鉅，副主席係霍建寧同埋葉德銓，集團董事總經理係甘慶林。
1997年7月31號成為恆生指數成份股。但係因為股份成交量一直低迷，唔可以對香港股市起到代表性，2008年6月10號起，又被踢出恆生指數成份股。相隔八年之後，2016年3月14號被再次納入恆生指數。
2010年7月30號，長江基建、前港燈集團（後嚟喺2011年2月改名做電能實業集團有限公司）同埋李嘉誠基金會宣布向法國電力公司（Électricité de France）收購三項英國電網業務。
2015年1月20號，長江基建控股宣布以25億英鎊（37.9 億美元）收購英國公司 Eversholt Rail Group。
2018年9月，澳洲反壟斷監管機構批准長江基建以90億美元收購澳洲 APA 集團。
2024年7月，長江基建控股宣布考慮喺倫敦證券交易所二次上市，最終喺2024年8月19號首次掛牌，首日掛牌報收573便士。
長友耕一郎

長友耕一郎（1982年12月7號—）係日本足球員，司職中場，效力過福岡黃蜂。
長吻蝙蝠魚

長吻蝙蝠魚（學名：Ogcocephalus vespertilio）係棘茄魚科蝙蝠魚屬嘅其中一個種。
長命

長命（或者長壽）係一個相對概念，指一個個體喺佢個物種之中壽命特別長。
長原成樹

長原成樹，原名長原成熙，大阪府大阪市出身，係日本嘅一個男搞笑藝人。
長友佑都

長友佑都（粵拼：coeng4 jau2 jau6 dou1；日文：長友 佑都(Nagatomo Yūto)；1986年9月12號—）係日本足球員，四國地方愛媛縣人，司職後衞，曾經代表日本隊參加比賽。

日本足球代表隊
佢代表日本參加過2010同2014年嘅FIFA世界盃。
長吏

長吏係秦漢兩代高官嘅叫法。漢官吏有秩四百到二百石，就叫長吏，唔夠就叫少吏。
長吻海蛇

長吻海蛇(Pelamis platurus)，又叫黃環海蛇，係海蛇嘅一種，分布喺熱帶海洋嘅蛇種。

習性
佢哋係卵胎生嘅海蛇，懷孕期有個月。佢哋唔會上陸地生蛋，但會生好多蛋喺水面度。呢種海蛇有神經毒，用嚟捉魚用，但對人無致命傷。係唯一可以喺夏威夷見到嘅海蛇。

分布
印度洋﹑太平洋﹑日本﹑韓國南中國海(包括台灣﹑香港)，同澳洲。喺俄羅斯曾發現死咗嘅樣本。北美洲嘅墨西哥等地，南美洲嘅秘魯等地都有。
長命百二歲

《長命百二歲》（英文：As Long As You Live）係香港電視廣播有限公司新聞及資訊部製作嘅新聞節目，總共有兩輯，分別去亞洲同歐洲採訪，探討人口老化嘅問題。
第一輯由記者方東昇、李德成同黃曉瑩到臺灣、廣西、日本同南韓採訪；第二輯（《長命百二歲II》）由記者方東昇、黃曉瑩同李曉欣到荷蘭、瑞士、德國同美國採訪。

第一輯
無綫新聞台版由2018年3月19號到6月8號逢禮拜一到五特定時段喺無綫新聞台播，每集約莫2分鐘，總共60集。翡翠台版由2018年7月2號到7月13號逢禮拜一到五22:30-23:00喺翡翠台播，每集30分鐘（連廣告），總共10集，頭8集內容輯錄自無綫新聞台版，最後兩集係新料。

無綫新聞台版
播映時段：
首播：
禮拜一到五：10:25。
重播：
禮拜一到五：12:50、15:50、18:50、21:50（重播嗰日內容）；
禮拜六、日：10:25、12:50、15:50、18:50、21:50（分別重播成個禮拜內容）。

第二輯
無綫新聞台版由2018年9月17號到12月7號逢禮拜一到五特定時段喺無綫新聞台播，每集約莫2分鐘，總共60集。翡翠台版由2019年2月18號到3月1號逢禮拜一到五22:30-23:00喺翡翠台播，每集30分鐘（連廣告），總共10集，頭8集內容輯錄自無綫新聞台版，最後兩集係新料。

無綫新聞台版
播映時段同第一輯。
阮雲道

阮雲道（英語：Peter Nguyen Van-tu；越南語：Phêrô Nguyễn Vân-từ／阮雲甆，1943年10月1號—2020年6月16號），香港親中派政治人兼法律界人士，香港再出發大聯盟發起人之一。做過香港高等法院法官。
防城

防城係中國廣西防城港一區，面積2445平方公里，人口37萬。
阮雪榆

阮雪榆（1933年1月6號—2019年2月3號）係中國壓力加工學家，做過中國工程院院士。佢喺上海出世，祖籍廣東中山。
阮雪榆早年曾經就讀於大同大學附中二院、南洋模範中學等校。1950年考入交通大學機械工程系。1953年畢業並留校任教。1958年起佢開始從事冷擠壓技術嘅研究，成為中國喺該領域研究之中嘅開拓者之一。1983年建立上海模具技術研究所並出任所長兼總工程師。同年加入九三學社。1994年當選中國工程院院士。1996年喺上海模具技術研究所基礎上成立咗模具CAD國家工程研究中心，阮雪榆出任中心主任。
佢仲曾經擔任全國政協委員、上海交通大學材料科學與工程學院名譽院長、聯合國教科文組織冷鍛技術教席負責人、國際冷鍛學會（ICFG）會員、國際環境保護與製造委員會（ICEM）常務委員等職。
防城港

防城港（粵拼：fong4 sing4 gong2）喺中國廣西，家下係地級市，叫防城港市。
防反光塗層

防反光塗層（英文：Anti-reflective coating），係種光學塗層，可以減少光嘅反射，增加透光率，廣泛用喺眼鏡、望遠鏡、顯微鏡等等各類光學儀器。
阮蘇少湄

阮蘇少湄（Betty Yuen，1958年—），香港建制陣營（商界親中派）政治人物兼商界人士，香港中華電力副主席、香港總商會主席。
阮蘇少湄喺加拿大多倫多大學攞到商科學士學位同埋特許會計師嘅資格。回流後曾效力羅兵咸永道會計師事務所同埋埃克森美孚。佢喺1999年加入中電，出任財務及策劃董事，2002年4月成為首位華人同女性擔任中電常務董事，2009年被診斷出患上早期乳癌並暫停職務，2010年休養復出後轉任中電副主席。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。
赤頸鸊鷉

赤頸鸊鷉（學名：Podiceps grisegena）係一種雀，亦係鸊鷉科鸊鷉屬嘅一個品種，主要分佈北美洲、東歐、西亞同東亞。
赤麂

赤麂（粵拼：cek3 gei2；英文名Red Muntjac、Indian Muntjac、Barking Deer），又叫赤麖、印度麂 、吠鹿，係一種小型鹿，民間經常同黃麂／山羌（臺灣俗名）一齊叫做「黃麖」。但身型大過黃麂，毛色亦普遍偏紅。只得雄麂有角同一對長犬齒。目前可分為 15 個亞種，近年研究指出其中或者可以再獨立分成唔同嘅物種。

「赤麂」定「黃麖」
早至清代《新安縣志》就已經記載香港有「黃麖」。長久以來學者同政府都以為香港住嘅係"Reeve's muntjac（黃麂）"，而民間就會叫佢哋做「黃麖」，直到2003年香港漁農自然護理署同野生動物保護基金會合作做族群普查同基因鑑定，證實期間所有記錄到嘅都係赤麂，並冇發現黃麂。

「麂」嘅讀音
「麂」本音其實係讀「己」（粵拼：gei2）。《康熙字典》記載：「《說文解字》：大麋也。狗足，似鹿。《本草註》：麞屬而小於麞，兩邊有長牙，喜鬪。」
但係因為黃麖呢個名太過深入民心，而且「麖」同「驚」同音（粵拼：geng1），用嚟形容生性細膽嘅赤麂非常貼切，所以粵語地區人民同傳媒仍然習慣將「赤麂」讀做甚至寫做「赤麖」，唔會讀做「己」。

習性
主要棲息喺多斜坡嘅灌木草原同有刺灌木林，中意被密集嘅灌木掩護。
同黃麂差唔多，遇到危險會吠（嘶啞嘅「erk erk erk」聲），所以又有吠鹿嘅稱呼。除咗交配季節外，一般獨居，但亦有少數群居，甚至同其他大型動物一齊食嘢。會用眼下腺分泌揩喺草同樹枝嚟劃地盤。
一般日夜都會出沒，但有啲地方（例如香港嘅品種）特別驚人，開始轉為夜行性。黃昏同大霧時間最活躍。
喺香港，以前赤麂係華南虎同豹嘅主要獵物之一，而家主要天敵已經俾野狗同緬甸蟒蛇取代（重未包括人）。
佢哋主要食齋，可能幫手傳播某啲植物種子，但亦有文獻顯示有時會捉小動物嚟食。

繁殖
赤麂通常冬天發情，夏天繁殖，一胎一隻，有時會有2隻，妊娠期210日。鍾意喺被有毒植物包圍嘅樹窿度生仔。

分佈
印度，東南亞（婆羅洲，馬來西亞等）至中國南部（包括雲南、廣東、廣西、香港）。主要住響森林，有刺嘅灌木林。

另立新物種嘅建議
有學者提倡將分佈範圍廣闊嘅赤麂分成兩個獨立嘅物種，而唔只係亞種。兩者以泰國克拉地峽（Isthmus of Kra）為界：
原有物種： M. muntjak ，改稱為「南方赤麂／婆羅洲赤麂／巽他赤麂 （Southern / Bornean / Sundaland Red Muntjac）」
新物種：M. vaginalis，稱為「北方赤麂／印度赤麂 (Northern / Indian Red Muntjac）」位於印度、印支半島同華南嘅族群將會歸入「北方赤麂」。
學界需要更深入噉研究唔同地域嘅赤麂之間嘅基因差異先可以落結論。

所受威脅
雖然赤麂分布廣泛，但佢同時係其中一種主要嘅野味，經常被大量捕殺。赤麂亦因為會闖入農地同花園覓食，而被農夫同屋主當成害獸噉殺死。
亂放生流浪狗／野生動物，亦為佢哋帶嚟威脅。雌性赤麂因為冇角同長犬齒，容易被其他動物獵殺。香港嘅赤麂族群性別嚴重失衡，由正常嘅1公：3乸，銳減到2-4公：1乸。
城市發展亦令到赤麂嘅棲息地割裂。香港耐唔耐就有新聞報導赤麂跌落引水道被困，就算被人救起都會因過度受驚而死。有時佢哋喺走上公路嗰陣被車撞死。
赤鯥

赤鯥（學名：Doederleinia berycoides）係發光鯛科赤鯥屬嘅其中一個種。
赤鱲角

赤鱲角（Chek Lap Kok；舊時有寫赤瀝角，外文Chulocock或Chulocock Island）係香港西面一個島，響屯門同龍鼓水道南面，近大嶼山東涌。個島對住馬灣涌同東涌，因為佢附近有好多赤鱲所以叫做赤鱲角。赤鱲角原來係一個鄉村島仔，後尾香港國際機場要搬到呢個島上面，就大幅填海。填海嗰陣重填埋欖洲。家下有成 12.48 平方千米。雖然個機場正式叫香港國際機場，好多人跟個島名叫佢做赤鱲角機場。

地理
個島南面對住馬灣涌同東涌，北面隔個海對住青山。東北有大磨刀同小磨刀兩島仔。西北有沙洲。佢以北一帶，舊時英鴉片船就灣泊呢帶洋面。

原島
原島係三角形。

剷平
今日嘅赤鱲角，係成個島都係機場
因為啟德機場多機到頂唔順，香港國際機場就搬到呢個島上面。搬之前就大幅填海。填海嗰陣重填埋欖洲。家下有成 12.48 平方千米。

史
赤鱲角古時就有人住，亦有陶器出產。大清時見島有花崗岩，開石塘採石。
赤鱲角原本得農村同漁村，呢啲村因為起機場就搬到大嶼山赤鱲角村。而島上獨有品種盧文樹蛙(Philautus romeri)連帶整個環境都一齊搬到大嶼山。
赤鱲角個鱲字因為早期中文電腦好難打得出，所以亦都有打做赤立角或者赤𩶘角。
赤鱲角路

赤鱲角路（英文：Chek Lap Kok Road）係香港一條公路，喺離島區大嶼山赤鱲角東岸，由東岸路近機場路交界，沿岸邊通去順朗路同屯門赤鱲角隧道公路交界，即係港珠澳大橋香港口岸人工島嘅東南面，全長2.56公里。條路喺2017年3月10號命名，2018年10月24號上晝9點隨港珠澳大橋同步通車。條路好多路段都同東岸路同港珠澳大橋香港連接路大致平行。
呢條路係香港國際機場同東涌新市鎮來往港珠澳大橋香港口岸嘅主要途徑。第時屯門至赤鱲角連接路北面連接路通車後，機場同東涌嘅車更可經呢條路同隧道去屯門區。
赤麻鴨

赤麻鴨（學名：Tadorna ferruginea）係雁鴨科麻鴨屬嘅雀，主要分佈喺歐亞大陸。
赤門

由香港科學園側邊，白石角海濱長廊望出去，近係大埔海，遠係赤門，再遠係大赤門。
赤門（英文Chek Mun）又叫赤門海峽（英文Chek Mun Hoi Hap）或者吐露海峽（英文Tolo Channel），係香港一海門。赤門喺船灣淡水湖東南同西貢半島西北之間。海門東北駁去大赤門，西南入大埔海，西北入船灣海，而東北出大鵬灣。

地理
赤門一帶，岩石奇特，北係沉積岩，南係火成岩。查實成個赤門，係一條斷層，係全港最明顯嘅斷，東南向西北咁走，所以南北地質各異。未有海水之前，水流沖刷成谷，後海平面上昇，變成海門。
呢帶岩石喺香港來講，係好古老。而赤門之所以叫赤門，皆佢北岸石頭含鐵而紅，因以爲名。
赤門都幾長，南北兩岸似平行線。北岸北西向東計，起點白沙頭同上面三門墪，跟住東頭洲，跟住長牌墪、三門山、鵝髻頂到鳳凰笏頂。過啲重有白角山、昂莊山。再過啲就係大赤門嘅大嶺，去到𡰪係黃竹角嘴。而南岸有烏龜沙嘴、三杯酒，跟住有內海企嶺下海，過海係石茅頭，隔灣係白角仔，過荔枝莊個灣，到鵝頸嘴，再直去到響螺角就係海下灣，灣外海括然開朗，有塔門，有赤洲，就係大赤門。

史
赤門企嶺下海，海西嘅黃地峒，有舊石器時代遺址。
赤鮑

赤鮑係種鮑魚，肉帶少少紅色，日本沿岸盛產。
赤鯥屬

赤鯥屬（學名：Doederleinia）係單鰭魚目發光鯛科嘅其中一個屬。
赤鱲角村

赤鱲角村係香港一村，位於赤鱲角島之上。條村因為1989年政府宣佈喺赤鱲角同欖洲兩個島上面起新機場，所以搬到東涌黃龍坑，改名赤鱲角新村。
鈹嘅同位素

鈹有12個同位素，有1個係穩定嘅。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
鈾

鈾（粵拼：Jau4）係種放射性元素，化學符號係U，原子序92，屬於錒系元素，係自然界中能夠揾到嘅最重元素。可以由鈈變成。鈾裂變放嘅熱能可以用來發電。
鈾係響1789年俾德國化學家馬丁·克拉普羅特首先發現嘅。
一嚿鈾

名
鈾嘅英文名Uranium嚟自天王星Uranus，而天王星嗰名嚟自希臘天神烏拉諾斯。

化合物
鈾嘅氟化物六氟化鈾（UF6），佢嘅熔點係攝氏56度、三相點係攝氏64度（要高過大氣壓力少少）。提煉鈾-235其中一個方法就係分開唔同分子量嘅六氟化鈾。

核反應
鈾可以進行核反應，佢可以釋放好多能量，可以用嚟發電或者整核武器。
用中子去撞鈾-235會引起鏈式反應。鈾-238俾一個慢中子（低能量嘅中子）撞過之後，鈾-238會變做鈾-239，然之後會衰變成鈽，鈽亦都可以攞嚟做核反應嘅材料。
鉀

鉀（粵拼：gaap3）係一隻金屬元素，原子序數19，原子重量39.0983(1)。佢符號係K，來自德文kalium。鉀色澤銀白，屬鹼金屬。
鉀響空氣裏面好易氧化（出過氧化鉀），化學上亦都好活躍，遇到水會有激烈反應（出氫氧化鉀）。鉀多數同其他元素化合做礦物，又或者留響海水裏面。
維基同享有多媒體嘅嘢：
Potassium（類）
鉎

鉎（粵拼：sing3）而家多數叫鏽（或者寫做銹），係指金屬（尤其係鐵）嘅氧化物。鐵鉎呈啡紅色，因為鐵喺潮濕環境同空氣嘅氧產生化學反應而成。唔同情況下會形成唔同形式嘅鉎。鉎主要由三氧化二鐵水合物Fe2O3·nH2O同氫氧化鐵（FeO(OH), Fe(OH)3）組成。其他金屬亦都會被氧化，但係通常唔叫做「鉎」。如果畀足時間，有充足氧氣同水嘅情況下，鐵就會完全氧化成鉎。鋁嘅氧化好慢，因為氧氣會喺鋁嘅表面形成一層緻密嘅氧化鋁薄膜，呢個反應叫做鈍化。
鉀嘅同位素

鉀有28個同位素，其中兩個係穩定嘅。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
鉅野

鉅野係中國山東菏澤一個縣，總面積1308平方公里，人口98萬。
鉅鹿之戰

鉅鹿之戰係秦朝末年嘅一場戰爭，時間係秦二世二年至三年（西元前208至前207年）。

背景
秦二世元年（西元前209年）七月，楚人陳勝同吳廣揭竿而起，開始發動大澤起義。秦國少府章邯出兵鎮壓，平定戰事。佢響定陶之戰殺死項梁，一路向北。與此同時，地方群雄四起。人人意欲逐鹿中原，誓言一統天下。不過佢哋畏於秦軍嘅兵力，不敢造次。之後項羽同英布領兵五萬，響鉅鹿一帶（河北省刑台市鉅鹿）打敗秦軍二十萬。翌年七月，王離被俘，蘇角戰死，章邯喺殷墟投降。
鉍

化學元素鉍嘅合成晶體，表面係非常之薄而且閃光嘅氧化層。
鉍（粵拼：Bei3，Bismuth）係化學元素嘅一種，化學符號係Bi，佢嘅原子序數係83，係紅白色嘅金屬。
鉍嘅化學性質同砷、銻類似。鉍係最反磁性（又叫做抗磁性）嘅金屬，亦係除咗汞之外有最低熱導率嘅金屬。鉍嘅化合物用來做化妝品、藥物同醫療程序，可以用響製備易熔合金同埋同錫融合防止錫疫。
雖然鉍以前被認為係最重嘅元素同穩定嘅同位素，但係鉍-209一直被懷疑佢係唔穩定嘅。最後響2003年，響法國研究嘅人員認定鉍係放射性元素，佢嘅半衰期有1.9*1019年左右，係宇宙年齡嘅10億倍。自此以後，鉛就係質量最大嘅穩定元素。
維基同享有多媒體嘅嘢：
鉍（類）
陳永安

陳永安，香港親中派政治人物兼飲食界人士，太興集團主席兼執行董事，主張愛國者治港。

選舉經歷
喺2016年，佢當選成為香港特别行政區選舉委員會委員（飲食界）。之後喺2017年香港行政長官選舉，佢提名咗林鄭月娥。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
陳永德

陳永德（英文：Kevin Chan Wing Tak），香港建制陣營（商界親中派）政治人、香港中資銀行業協會副總裁。

選舉經歷
喺2021年9月，佢當選成為香港特别行政區選舉委員會金融界界別委員。

馬主生涯
陳永德响2022-2023馬季加入香港賽馬會馬主行列，名下馬有「最佳拍檔」（同葉俊傑一齊擁有）。
陳永和

陳永和（1960年2月16號—），曾當選臺南市龍崎區牛埔里里長，並被網友譽為「世界上最棒里長」，因反對環保署選擇龍崎牛埔里設立綜合事業廢棄物處理中心嘅計劃，決定參加2018年臺南市市長選戰 。

反對設龍崎掩埋場
原本喺臺南市仁德區開工廠嘅陳永和，因反對喺家鄉嘅龍崎工廠轉型為事業廢棄物掩埋場，而決定返鄉參選里長，希望阻止呢個開發案。
2018年3月，陳永和同台南市教育產業工會秘書者許又仁等人前往經濟部工業局、民進黨中央黨部陳情。

2014年中華民國村里長選舉
2014年村長選舉中，陳永和獲得167票，得票率53.18%，當選2014年臺南市龍崎區牛埔里里長。

2018年中華民國直轄市長同縣市長選舉
想知多啲：2018年中華民國直轄市長同縣市長選舉
陳永和參選2018年臺南市市長選舉，一路都冇被睇好，民調幾乎都係排第尾，但結果佢攞到近12萬票，喺台南六位市長候選人排第3，高過因舉辦「Crazy Friday」音樂活動造成話題嘅伍彩集團創辦人林義豐，同埋前台南縣長蘇煥智等競爭者，超出外界預測。
陳永業

陳永業（Ariff Chan，1970年1月1號—）係香港無綫電視前男藝員同節目主持，香港電台節目主持。因為佢主持無綫娛樂訪談節目《今日VIP》，畀王祖藍惡搞扮一個似佢嘅角色「頭兩頁」，重講佢口頭蟬「我今日學咗好多嘢」而令佢多人識。

生平
陳永業喺1990年入行做香港電台唱片騎師，曾經喺1994年出唱碟《移情別戀》，同埋喺香港電台第一台同蔡齡齡一齊主持《開心新航線》，同時亦喺1993年到1999年為上海東方廣播電臺《上錄音樂萬花筒》主持中文歌曲龍虎榜，廣受大陸歌迷歡迎，1999年到2001年主持香港電台第一台《樂天新一派》。之後佢轉投無綫電視，做娛樂訪談節目《今日VIP》其中一位主持，同埋擔任無綫電視多套節目嘅旁白。
陳永堅

陳永堅，香港親中派政治人物兼商界人士，香港中華煤氣有限公司常務董事。
2005年，佢獲頒銅紫荊星章。

選舉經歷
喺2021年9月，佢當選成為香港特别行政區選舉委員會香港僱主聯合會界別委員。
阪神甲子園球場

阪神甲子園球場（粵拼：ngon6 tin4 man4 hung4，阪神甲子園球場（はんしんこうしえんきゅうじょう, 阪神甲子園球場?）） 係一個位於日本兵庫縣西宮市神戶附近嘅棒球場。呢個球場係為咗舉辦全國高中棒球錦標賽而建，喺1924年8月1號開幕，喺完工嗰陣係亞洲最大嘅球場，容納55,000人。
球場嘅設計受到紐約市馬球場嘅影響好大。喺1936年，佢成為咗大阪老虎隊嘅主場，而家係中央聯賽。1964年2月14日，老虎隊嘅老闆阪神被附加到甲子園球場嘅名稱。
阪田佳代

阪田佳代 ，係日本嘅一個女藝人同埋配音員。
阪神虎

阪神虎（粵拼：ngon6 tin4 man4 hung4，阪神タイガース（はんしんたいがーす, 阪神タイガース?））隊係日本嘅一支職業棒球隊。 佢哋喺中央聯賽踢波。 佢哋嘅主場係兵库县西宫市嘅阪神甲子園球場。
縮寫係“阪神”，花名係“虎”。 它有時被稱為“虎”或“兇猛的虎”。 佢係僅次於讀賣巨人隊嘅日本12支倖存嘅職業棒球隊中第二古老嘅一支，都係自1936年職業棒球聯賽開始以來嘅棒球隊之一。 直到1960年，佢哋被稱為大阪虎隊，除了戰爭期間嘅一段時間。
運營公司係阪神虎株式會社。 母公司是阪神電鐵（阪急阪神控股的子公司）。
儘管俱樂部經歷咗一個黑暗嘅時代，佢哋贏得了五次聯賽冠軍（冠軍數量喺聯賽中排名第5 ），只有一個日本（並列12个俱樂部嘅打底），從1987年到2001年，佢哋喺15个賽季中有10次跌至倒數第一，但自聯盟成立（ 1950年）以來，總勝率一直係聯賽第二，並且擁有穩定嘅實力，佢哋埋咗A級嘅好多賽季。
阪田章裕

阪田章裕（1984年5月16號—）係日本足球員，司職後衞，效力長野帕塞羅。
阪野豐史

阪野豐史（1990年6月4號—）係日本足球員，司職前鋒，效力山形山神。
雙重標準

雙重標準即係某一種行為對特定族群係可以接受嘅行為，但係對另一啲族群就係禁忌。亦即係話，雙重標準係一種對一族群嘅偏見，違反咗眾生皆平等嘅普世價值。

雙重標準同埋偽善
偽善同埋雙重標準有唔同。偽善嘅人行為上做嘅係雙重標準，但係口頭上就話自己好公平。
雙遼

雙遼係中國吉林四平一個市，總面積3097平方公里，人口40萬。
雙重黨籍

雙重黨籍，係指一啲同時加入多於一個政黨。除非係柔性政黨，呢啲做法一般喺政黨都唔會接受。但係喺政治光譜高度重疊或牽涉政黨有一定合作嘅情況之下，有啲人可能會同時有呢兩個黨嘅黨籍。

比較有名嘅雙重黨籍組合者
香港：
民建聯、工聯會兩者同屬親政府陣營（傳統親中派），區議會選舉嘅時候亦有唔少候選人會雙牌頭咁參選，但去到立法會選舉層面就有競爭關係，而且候選人亦只會講一個牌頭。
新民黨、公民力量兩者同屬親政府陣營（傳統親中派），2014年2月宣佈結盟。
英國：工黨同合作黨兩者同屬中間偏左，長期結盟組成勞工與合作黨，但喺各級議會選舉都係以工黨名義出選為主。
雙醣

雙醣（粵拼：soeng1 tong4，英文：disaccharide），又叫二醣，係醣類一種，由兩個單醣分子化合而成。雙醣喺人體入面，必須分解做單醣，先至吸收到。
雙重過程理論

雙重過程理論（粵拼：soeng1 cung4 go3 cing4 lei5 leon6；英文：dual process theory）係廿世紀後半橛出現喺認知心理學上嘅一套理論。根據呢套理論，人腦有兩大系統負責做決策同推理功能：第一型過程（Type 1 process）同第二型過程（Type 2 process）。雙重過程理論主張，多數嘅決策過程都會屬於呢兩種過程當中是但一種。

比較
睇埋：直覺同理性
呢兩種過程嘅特性如下：
用神經成像做嘅研究顯示，呢兩種過程涉及唔同嘅腦區，清楚表明第一型過程同第二型過程係兩個唔同嘅系統。

運作模式
有學者指，人喺做判斷嗰陣好多時都會跟以下噉嘅做法：首先，佢哋嘅第一型系統（直覺）會俾個答案，然後佢哋嘅第一型系統又會衡量吓個答案係咪啱，如果第一型系統覺得個答案有問題，就會轉手俾第二型系統處理。
閏十二月初一

閏十二月初一係黃曆閏年時閏十二月第一日。因為閏十二月唔係年年有，平時紀念都會響十二月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初九

閏十二月初九係黃曆閏年時閏十二月第九日。因為閏十二月唔係年年有，平時紀念都會響十二月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初三

閏十二月初三係黃曆閏年時閏十二月第三日。因為閏十二月唔係年年有，平時紀念都會響十二月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初二

閏十二月初二係黃曆閏年時閏十二月第二日。因為閏十二月唔係年年有，平時紀念都會響十二月初二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初十

閏十二月初十係黃曆閏年時閏十二月第十日。因為閏十二月唔係年年有，平時紀念都會響十二月初十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初四

閏十二月初四係黃曆閏年時閏十二月第四日。因為閏十二月唔係年年有，平時紀念都會響十二月初四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初七

閏十二月初七係黃曆閏年時閏十二月第七日。因為閏十二月唔係年年有，平時紀念都會響十二月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初五

閏十二月初五係黃曆閏年時閏十二月第五日。因為閏十二月唔係年年有，平時紀念都會響十二月初五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初六

閏十二月初六係黃曆閏年時閏十二月第六日。因為閏十二月唔係年年有，平時紀念都會響十二月初六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十二月初八

閏十二月初八係黃曆閏年時閏十二月第八日。因為閏十二月唔係年年有，平時紀念都會響十二月初八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
越南話方言

越南話喺越南嘅3柵主要方言區分佈圖。
越南話主要有三柵方言區喺越南，分別係北部話（喺越南北部，河內話做代表）、中部話（喺越南中北部，乂安話做代表）撈南部話（喺越南中南部撈越南南部，西貢話做代表）；而中南部噶順化講噶順化話個聲調佮一尐音韻特徵類似南部話，但另一尐音韻特徵同埋詞彙撈中部話接近，着認爲係中部話佮南部話中間噶過渡話。喺越南範圍之外，防城港京族三島講噶防城京族話佮泰國噶越南話都係越南話方言。

聲母
河內話特徵係合併 r 、d、gi 戥合併 x、s，係主流噶印象對於北部話，但其他北部話會區分出 r 或者區分齊三隻（似海防復禮）；中部話普遍區分齊啲聲母；而南部話主流特徵係合併 d、gi 並讀成 [j]（例：「用 (dùng)」「監 (giam)」）。

韻母
南部話主要特徵係央化噶 ê 、i 元音同埋啲韻尾有合併；而中部話特徵係冇雙元音化 ong、ông、ung、anh、ênh與及相應塞音尾，亦冇合併有韻尾似南部話噉。
越國

越國係中國春秋同戰國時期一個諸侯國，國君姓羋或者姒，國土喺浙江、江蘇一帶，前222年畀秦國滅。
越城區

越城區係中國浙江紹興一個市轄區，總面積338平方公里，人口61萬。
越奸

越奸（粵拼：jyut6 gaan1；越南文：Việt gian），意思係出賣越南利益嘅越南人。不過「越奸」呢個詞喺越南歷史上唔同時間都曾經有過唔同意思。最初喺越南獨立同盟會以背叛越南民族，投靠法國殖民者越南人，例如保大帝就因為同法國搞關係，結果俾胡志明叫做越奸。越南獨立同盟會話要「武裝人民、懲治越奸」、「沒收法日帝國主義同越奸嘅資產」，1953年1月20日，胡志明在北越頒第133-SL號令「懲治越奸、反動同叛國行為」。
越南芫茜

越南芫茜（廣州音：jyut3 naam4 jim4 sai1，香港音：jyut3 naam4 jyun4 sai1；學名：Persicaria odorata），又寫做越南芫荽或叫越南香菜、喇沙葉、叻沙葉，係蓼科春蓼屬嘅長年生草本植物，亦係種東南亞常見嘅香草。雖然個名叫芫茜，但同佢唔係近親。

用途
呢種植物喺東南亞攞嚟做喇沙湯底嘅材料。藥用方面，可以醫腫脹、粉刺、消化唔好、胃脹同胃痛。
越南高速鐵路

南北高速鐵路（粵拼：naam4 bak1 gou1 cuk1 tit3 lou6；越南文：Đường sắt cao tốc Bắc Nam／塘鐵高速北南），係越南一條打算起嘅高速鐵路，起點喺河內，終點喺胡志明市，沿途經過越南21個省市，包括河內、胡志明市同峴港；全長1,570公里，比舊有嘅南北鐵路短159公里，預期造價係558.5億美元，將會用日本同越南政府提供嘅政府開發援助嚟興建。

綜覽
響由日本同越南聯合成立嘅工程隊伍完成測繪同地理考察之後，越南南北高鐵嘅頭兩段：河內–榮市段同胡志明市——芽莊段，預定響2011至2015年嘅階段中落成啟用，而榮市——芽莊段預定會響2020年落成。越南政府話，越南嘅高鐵將會採用日本新幹線子彈火車嘅高鐵技術；呢條高鐵用嘅技術同路軌規格同現有嘅南北鐵路唔同，會係一條複線嘅標準軌鐵路，設定時速300公里，係現有南北鐵路時速嘅六倍。高鐵落成之後，乘客坐高鐵由河內去胡志明市嘅時間將會大大縮短至7個鐘，比坐現有鐵路由河內去到胡志明市所需32個鐘快。
喺越南政府總理阮晉勇響2006年到訪日本之後，日本政府承諾會提供政府開發援助，支援越南起高鐵。當時越南同日本政府共同簽署咗一份關於越南高鐵同北南高速公路工程嘅「諒解備忘錄」。

計劃再次評估
響2010年6月，越南國會經過一個月嘅審議，最終否決咗當時政府提出嘅高鐵計劃，據報道，國會否決提案嘅原因係高鐵預計造價為560億美元，造價太貴。當地一位資深經濟師曾經批抨高鐵計劃係「經濟上唔健全」嘅計劃，又表示高鐵起好之後，唔能夠為大部分越南人民服務，因為有百分之70嘅越南人都係住喺農村嘅農民。據報道，越南國會一啲議員要求越南政府對高鐵項目作出進一步嘅研究。去到2010年10月，越南交通部證實高鐵計劃被擱置。當時越南國營鐵路公司嘅主席話，越南政府會響2011年越南共產黨領導層換屆之後再提交一個新嘅高鐵計劃。越南政府副總理黃忠海響2010年10月一個同交通部進行嘅會議上面，檢討越南各地重要嘅交通基建項目嘅工程進展，據報道，佢又命令交通部成立一個指導委員會，接受日本為上述兩段高鐵線路而提供嘅技術援助。
日本國土交通省一個鐵路局局長表示，日本政府目前有意將日本嘅基建技術，例如新幹線，引入去經濟日益發達嘅地方，但係日本會將越南高鐵項目視為一個長期項目；響2010年8月嘅一次會談，佢又話現有嘅越南鐵路係未電氣化嘅單線鐵路，如果要由呢個階段邁進去發展高鐵嘅階段，越南需要吸納、培訓熟知鐵路技術嘅專業人才同制定適當嘅法例。
越女劍

《越女劍》係香港作家金庸寫嘅武俠小說，1970年寫。
雷鼎鳴

雷鼎鳴，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

爭議
2017年11月8號，雷鼎鳴以經濟學者身份出席一個以「國家與香港」為主題嘅研討會期間，提到喺中國叫雞可以用支付寶付款，證明喺當地生活比香港方便，引起各界嘩然，由於喺中國叫雞係非法，雷鼎鳴以學者身份鼓吹犯罪同不道德行為引起各學界大量批評，亦有批評圍繞「叫雞」呢個詞語唔恰當，或者質疑呢個例子喺經濟學上係咪恰當，影響嘅唔止係佢個人專業上嘅地位，更影響社會各界對經濟學者以至經濟學嘅看法。
電力工程

電力工程（power engineering）係工程學一門，研究電功率嘅產生、傳送、分配同使用，例子有發電機嘅設計同埋電力調度嘅自動化等。
雷鳥

雷鳥係日本電視遊戲寵物小精靈系列入面嘅其中一隻小精靈，編號145。身體顏色主要係黃色。
電力

電力係指電荷響電路行嗰陣帶緊嘅能量。電力可以由發電機或者電芯產生。
電力穿窿法

電力穿窿法（Electroporation）亦叫電力滲透法（electropermeabilization）係一種用電脈沖／電磁場喺細胞膜上面打窿嘅方法，令藥物，化學物品或者 DNA 容易走入細胞裏頭。所以亦叫電傳遞法（electrotransfer)。微生物學之中，電力穿窿法用嚟將基因片段放入細菌、植物原生質體、依士裏面。
雹

雹（粵拼：bok6），亦叫冰雹，係天上跌來嘅冰，直徑有5到150毫米。大嘅雹通常係勁行雷閃電而來，會見到積雨雲。個過程就叫落雹。

形成
維基同享有多媒體嘅嘢：Hail
暴風雨時，積雨雲裏便過凍嘅水汽撞塵，會結冰。啲冰畀向上吹嘅風吹到雲頂，唔夠力托，跌返落來。再遇到上吹風，向上升再跌。呢個過程，冰粒會越結越大，直到托唔起，就由雲度跌落來。
大雹結冷時會放潛熱，溶咗外層。咁就會黐多啲水汽，甚至其他細雹，越整越大。
電刷

電刷（Brush），又名碳刷，係電機中重要零件，負責將旋轉部件同靜止部件之間傳導電流，做出訊號同埋能量傳遞媒介。通常用潤滑性好、導電性好石墨製成，長方外形，重有安裝金屬線同埋彈弓。由於碳刷係種滑動接觸零件，所以容易磨損，要定期換新，或清理磨損部份。
實際上，一個滑環通常配最少兩個電刷，避免因單個電刷接觸不良而斷路。

有刷摩打
所有摩打（馬達）都由定子、轉子組成。直流馬達要讓轉子轉動，要成日改變電流方向先至轉得好，唔係就好似單車腳踏板單腳只能蹬半圈，所以佢要改變轉子中電流，即係將通電導體會轉換方向。
雪花肉

雪花肉係種有均勻脂肪肉食（尤其係紅肉），有雪花形嘅紋理，被睇成靚嘅肉。
雪花草屬

雪花草屬（學名：Hottonia）係杜鵑花目報春花科嘅一個屬。